לאה לב

לאה לב (נולדה ב-5 במרץ 1995) היא קומיקאית, סטנדאפיסטית, שחקנית ושדרנית רדיו ישראלית.

ביוגרפיה
נולדה בשם לאה מנדלב בבאר שבע שלושה ימים לאחר שהוריה אינה וקיריל עלו מרוסיה. הבכורה מבין שלושה ילדים. הוריה התגרשו כשהייתה בת שלוש. אמהּ נישאה בשנית לאביה החורג אלכס, ונולדו להם עוד שני ילדים. 

כשהייתה לב בת ארבע עברה משפחתה לבת ים, וכשהייתה בת 13 עברה משפחתה לחולון, ואת לימודי התיכון היא עשתה בתיכון קריית שרת בעיר.

לב שירתה בצה"ל ביחידת אופק בחיל האוויר.

קריירה 
מופע הסטנד-אפ הראשון שלה היה בגיל 17 בערב "מיקרופון פתוח" במועדון הקאמל קומדי קלאב. כשהייתה חיילת המשיכה להופיע במועדונים שונים בהם במועדון "סטנד-אפ פקטורי" של בן זוגה לשעבר ארז בירנבוים.

ב-2016 החלה להשתתף בתוכנית הרשת "הישראליות" בערוץ היוטיוב "שורטס" ובפייסבוק (מאוחר יותר התוכנית עברה לערוץ יוטיוב ועמוד פייסבוק עצמאיים). ב-2016 הפכה לאחת משדרניות תוכנית הבוקר "מועדון ארוחת הבוקר" ברדיו 103FM (תוכנית ההמשך של "שי ודרור"), לצד אורי גוטליב (שעזב ב-4 ביוני 2017) ושי גולדשטיין. בתוכנית זו, מעבר להגשתה, הייתה גם בעלת הפינה הקבועה "דקה מהלב", שבה דיברה על נושאים שעל סדר היום הציבורי כמו הטרדות מיניות והמאבק ללגליזציה של סמים קלים במדינת ישראל. בפברואר 2020 הופסק שידור התוכנית.

כמו כן לב הגישה ברדיו 103FM את תוכנית הלילה השבועית "גדי וילצ'רסקי ולאה לב", תוכנית קומית שמרבה בין היתר לעסוק בנושא הלגליזציה של סמים קלים. השתתפה בתוכנית "עוד כותרות" ששודרה בערוץ 2, ושיחקה בתפקיד אורח בתור עצמה בסדרת הדרמה "מסובך".

במאי 2017 היא הצטרפה לעונה השישית של התוכנית הקומית "מועדון לילה" כפאנליסטית חדשה ביחד עם הדר לוי, בערוץ 2 של קשת.
במאי 2018 שימשה כפרשנית של חצי הגמר הראשון בשידור אירוויזיון 2018 בכאן 11.

ב-29 בפברואר 2020 עלתה ב-yes הסדרה "לעבור את הלילה" שבה משחקת לב את 'נטע ליברמן' לצד שי גולדשטיין.

לב כותבת ומצלמת טורי דעה שבועיים לתוכנית "מהצד השני עם גיא זהר".

בנובמבר 2020 הוציאה לב את סרטון הפרודיה "מלכת השש בש" אשר מהווה פרודיה לסדרה "גמביט המלכה".

בינואר 2021 החלה להשתתף כפאנליסטית בעונה השישית של התוכנית "עד כאן!" כאשת שמאל וכן בתוכנית האירוח ערב עם שי שטרן.

קישורים חיצוניים

 
 חדשות השבת - לאה לב - הדבר הבא בסטנד אפ הישראלי בערוץ יוטיוב של רשות השידור,21 בפברואר 2016
 שחר בן ימיני, לאה לב: "ההורים שלי לא אוהבים שאני צוחקת על מין", באתר פרוגי, 17 ביוני 2016
 
 עידן יוסף ימין, לאה לב בריאיון למגזין "את",20 בספטמבר 2016
 לאה לב בפודקאסט "גיקונומי" של ראם שרמן ודורון ניר, 27 בדצמבר 2016
 
 אור נוף, קומדיה: קרן מור ולאה לב בריאיון קורע משותף, באתר את, 3 ביולי 2017
 לאה לב בפודקאסט "מאחורי כל צחוק" של אלדד שטרית, 27 במאי 2018
 
 .
 גאולה אבן-סער, "יש כאב אמיתי מאחורי זה": לאה לב על הסערה סביב "קאקדילה" באתר כאן 11, 7 בינואר 2022.

הערות שוליים

סטנדאפיסטיות ישראליות
סטנדאפיסטים ישראלים
קומיקאים יהודים ישראלים
שדרניות רדיו ישראליות
שדרני רדיו ישראלים
קומיקאיות ישראליות
קומיקאים ישראלים
שחקניות ישראליות
שחקנים ישראלים
סגל 103fm
פמיניסטיות ישראליות
בוגרות תיכון קריית שרת
בוגרי תיכון קריית שרת
ישראליות שנולדו ב-1995
ישראלים שנולדו ב-1995